CELEX: 62016TA0575
Language: mt
Date: 2017-12-14 00:00:00
Title: Kawża T-575/16: Sentenza tal-Qorti Ġenerali tal-14 ta’ Diċembru 2017 – Martinez De Prins et vs SEAE (Servizz pubbliku — Uffiċjali — Aġenti — Remunerazzjoni — Persunal tas-SEAE assenjat f’pajjiż terz — Artikolu 10 tal-Anness X tar-Regolamenti tal-Persunal — Evalwazzjoni annwali tal-allowance għall-kundizzjonijiet tal-ħajja — Deċiżjoni dwar it-tnaqqis tal-allowance għall-kundizzjonijiet tal-ħajja fil-Gana minn 25 għal 20 % — Eċċezzjoni ta’ illegalità)

5.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 42/17
            
         Sentenza tal-Qorti Ġenerali tal-14 ta’ Diċembru 2017 – Martinez De Prins et vs SEAE
   (Kawża T-575/16) (1)
   
   ((Servizz pubbliku - Uffiċjali - Aġenti - Remunerazzjoni - Persunal tas-SEAE assenjat f’pajjiż terz - Artikolu 10 tal-Anness X tar-Regolamenti tal-Persunal - Evalwazzjoni annwali tal-allowance għall-kundizzjonijiet tal-ħajja - Deċiżjoni dwar it-tnaqqis tal-allowance għall-kundizzjonijiet tal-ħajja fil-Gana minn 25 għal 20 % - Eċċezzjoni ta’ illegalità))
   (2018/C 042/24)
   Lingwa tal-kawża: il-Franċiż
   
      Partijiet
   
   
      Rikorrenti: David Martinez De Prins (Accra, il-Ghana) u d-9 rikorrenti oħra li l-ismijiet tagħhom jidhru fl-Anness għas-sentenza (rappreżentanti: N. de Montigny u J.-N. Louis, avukati)
   
      Konvenut: Servizz Ewropew għall-Azzjoni Esterna (SEAE) (rappreżentanti: S. Marquardt, aġent, assistit minn M. Troncoso Ferrer, F.-M. Hislaire u S. Moya Izquierdo, avukati)
   
      Suġġett
   
   Talba bbażata fuq l-Artikolu 270 TFUE u intiża għall-annullament tar-rendikonti tar-remunerazzjoni tar-rikorrenti tax-xahar ta’ Marzu 2015 kif ukoll tar-rendikonti tar-remunerazzjoni sussegwenti tagħhom, sa fejn dawn ir-rendikonti japplikaw id-Deċiżjoni tas-SEAE, tat-23 ta’ Frar 2015, dwar it-tnaqqis, mill-1 ta’ Jannar 2015, tal-allowance għall-kundizzjonijiet tal-ħajja mħallsa lill-persunal tal-Unjoni Ewropea assenjat fil-Gana.
   
      Dispożittiv
   
   
               1)
            
            
               Ir-rendikonti tar-remunerazzjoni ta’ David Martinez De Prins u uffiċjali u aġenti oħra tas-Servizz Ewropew għall-Azzjoni Esterna (SEAE) li l-ismijiet tagħhom jidhru fl-Anness stabbiliti mis-SEAE għax-xahar ta’ Marzu 2015 huma annullati sa fejn dawn ir-rendikonti japplikaw id-Deċiżjoni tas-SEAE, tat-23 ta’ Frar 2015, dwar it-tnaqqis, mill-1 ta’ Jannar 2015, tal-allowance għall-kundizzjonijiet tal-ħajja imħallsa lill-persunal tal-Unjoni Ewropea assenjat fil-Gana.
            
         
               2)
            
            
               Il-kumplament tar-rikors huwa miċħud.
            
         
               3)
            
            
               Is-SEAE huwa kkundannat għall-ispejjeż.
            
         
      (1)  ĠU C 111 tad-29.3.2016 (kawża inizzjalment irreġistrata quddiem it-Tribunal għas-Servizz Pubbliku tal-Unjoni Ewropea taħt in-numru F-153/15 u ttrasferita lill-Qorti Ġenerali tal-Unjoni Ewropea fl-1.9.2016).